title: Odluka Vijeća 2006/1000/ZVSP od 11. prosinca 2006. o provedbi Zajedničke akcije 2002/589/ZVSP o doprinosu Europske unije borbi protiv destabilizirajućeg gomilanja i širenja oružja malog kalibra i lakog oružja u Latinskoj Americi i na Karipskom otočju

text:
               18/Sv. 005

               HR

               Službeni list Europske unije

               43

         32006D1000

               L 367/77

               SLUŽBENI LIST EUROPSKE UNIJE

               11.12.2006.

      ODLUKA VIJEĆA 2006/1000/ZVSP
   od 11. prosinca 2006.
   o provedbi Zajedničke akcije 2002/589/ZVSP o doprinosu Europske unije borbi protiv destabilizirajućeg gomilanja i širenja oružja malog kalibra i lakog oružja u Latinskoj Americi i na Karipskom otočju
   VIJEĆE EUROPSKE UNIJE,
   uzimajući u obzir Zajedničku akciju 2005/589/ZVSP (1) od 12. srpnja 2002. o doprinosu Europske unije borbi protiv destabilizirajućeg gomilanja i širenja oružja malog kalibra i lakog oružja u Latinskoj Americi i na Karipskom otočju, a posebno njezine članke 6. i 7., u vezi s drugom alinejom članka 23. stavka 2. Ugovora o Europskoj uniji,
   budući da:

               (1)

               Odluke Vijeća 2001/200/ZVSP (2) i 2003/543/ZVSP (3) doprinijele su suzbijanju nekontroliranog gomilanja i širenja oružja malog kalibra i lakog oružja, koje je ugrožavalo mir i sigurnost i smanjivalo izglede za održivi razvoj, između ostalog u Latinskoj Americi i na Karipskom otočju, uz pomoć Centra Ujedinjenih naroda za mir, razoružanje i razvoj u Latinskoj Americi i na Karipskom otočju (UN-LiREC), sa sjedištem u Limi, koji djeluje u ime Službe Ujedinjenih naroda za razoružanje (DDA).

               (2)

               Od 2001. financijski doprinos Europske unije omogućio je organizaciju osposobljavanja za tijela zadužena za izvršavanje zakona te parlamentarne zastupnike u regiji i njihove savjetnike o zakonodavstvu u vezi s vatrenim oružjem, razvoju baza podataka i aktivnostima uništavanja oružja i upravljanja zalihama oružja. Kako bi se te aktivnosti privele kraju, UN-LiREC i DDA zatražili su od Europske unije dodatnu i konačnu pomoć.

               (3)

               Stoga Europska unija namjerava zaključiti svoju financijsku potporu aktivnostima UN-LiREC-a. To bi trebao biti zadnji doprinos Europske unije tim aktivnostima,

         ODLUČILO JE:
   Članak 1.
   (1)   Europska unija zaključuje svoj doprinos UN-LiREC-u u svrhu suzbijanja destabilizirajućeg gomilanja i širenja oružja malog kalibra i lakog oružja u Latinskoj Americi i na Karipskom otočju.
   (2)   U smislu stavka 1. Europska unija pomaže UN-LiREC-u:

               (a)

               poduprijeti preuzimanje odgovornosti od strane zemalja za aktivnosti u vezi s Akcijskim programom Ujedinjenih naroda za sprečavanje, suzbijanje i iskorjenjivanje nezakonite trgovine oružjem malog kalibra i lakim oružjem u svim oblicima iz 2001.;

               (b)

               povezati te aktivnosti sa sličnim inicijativama država članica; i

               (c)

               razviti nastavni materijal koji se temelji na najboljim praksama za druge regije svijeta, kao što su Afrika i Jugoistočna Europa.

         Podroban opis aktivnosti naveden je u Prilogu.
   3.   Odgovarajuća vidljivost doprinosa Europske unije aktivnostima iz Priloga, između ostalog odgovarajućim mjerama UN-LiREC-a, osigurat će se u skladu s načinima predviđenim ovom Odlukom.
   Članak 2.
   1.   Referentni financijski iznos namijenjen postizanju ciljeva iz članka 1. iznosi 700 000 eura.
   2.   U svrhu ove odluke Komisija sklapa financijski sporazum s DDA-om, u čije ime UN-LiERC postupa, o uvjetima korištenja doprinosa Europske unije koji će biti dodijeljen u obliku subvencije. U sporazumu o financiranju predviđa se da će UN-LiERC/DDA dostavljati odgovarajuća izvješća i osigurati vidljivost financijskog doprinosa Europske unije projektu u skladu s njegovim iznosom.
   3.   Komisija nadzire pravilno korištenje doprinosa Europske unije. U tu svrhu Komisiji se povjerava nadzor i vrednovanje financijskih aspekata provedbe ove Odluke.
   4.   Na upravljanje izdatkom koji se financira iz općeg proračuna Europske unije i koji je definiran u stavku 1. primjenjuju se postupci i pravila Zajednice koji uređuju proračunska pitanja, uz iznimku da nikakvo predfinanciranje ne ostaje u vlasništvu Zajednice. To upravljanje provodi se u skladu s odredbama Okvirnog financijskog i upravnog sporazuma između Europske zajednice i Ujedinjenih naroda od 29. travnja 2003.
   Članak 3.
   1.   Predsjedništvo, kojemu pomaže glavni tajnik Vijeća/visoki predstavnik za ZVSP, odgovorno je za provedbu ove Odluke te o tome izvješćuje Vijeće. Komisija je u potpunosti uključena u te zadatke te posebno daje informacije o provedbi njihovih financijskih aspekata.
   2.   Komisija dostavlja redovita izvješća nadležnim tijelima Vijeća u skladu s člankom 2. stavkom 2. Te se informacije posebno temelje na redovitim izvješćima koja dostavlja UN-LiERC/DDA na temelju ugovornog odnosa s Komisijom, kako je predviđeno u članku 2. stavku 2.
   Članak 4.
   Ova Odluka proizvodi pravne učinke na dan njezina donošenja. Vrijediti prestaje 12 mjeseci od sklapanja sporazuma o financiranju iz članka 2. stavka 2.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 11. prosinca 2006.

            Za Vijeće

            Predsjednik

         E. TUOMIOJA

      (1)  SL L 191, 19.7.2002., str. 1.

      (2)  SL L 72, 14.3.2001., str. 1.

      (3)  SL L 185, 24.7.2003., str. 59.
   PRILOG

      Osposobljavanje instruktora i projekt baze podataka, treća faza

   Treća i završna faza projekta UN-LiERC sastoji se od dva glavna skupa aktivnosti. Prvi se odnosi na nastavak tekućih aktivnosti, dok se drugi sastoji od primjene praksi koje je razvio UN-LiERC na srodne aktivnosti poduzete u Europi u svrhu pružanja potpore politici EU-a u Jugoistočnoj Europi i drugim regijama svijeta, poput Afrike.

      Prvi skup aktivnosti

   1.   Osposobljavanje instruktora

               1.1.

               Potpora organizaciji nacionalnih tečajeva osposobljavanja iz istražnih tehnika pomoću zaposlenika tijela zaduženih za izvršavanje zakona koji su se prethodno osposobljavali u okviru UN-LiERC-a;

               1.2.

               Potpora razvoju Regionalnog obrazovnog centra za javnu sigurnost kojega je osnovao Brazil i koji je namijenjen usklađivanju budućih regionalnih aktivnosti osposobljavanja; i

               1.3.

               Provedba naprednog osposobljavanja iz područja obavještajnih podataka i međunarodne suradnje.

         2.   Baze podataka u vezi s oružjem

               2.1.

               Daljnji razvoj baza podataka Sustava upravljanja oružjem malog kalibra i lakim oružjem (SALSA); i

               2.2.

               Uključivanje SALSA-e u druge baze podataka tijela zaduženih za izvršavanje zakona u regiji.

         3.   Inicijativa parlamentarne razmjene

               3.1.

               Nastavak osposobljavanja parlamentarnih zastupnika u regiji; i

               3.2.

               Tehnička pomoć reformi zakonodavstva o oružju.

         4.   Uništavanje oružja i upravljanje zalihama oružja

               4.1.

               Nastavak rada na potpori uništavanju oružja i upravljanju zalihama oružja; i

               4.2.

               Potpora nacionalnim programima uništavanja oružja.

      Drugi skup aktivnosti

   Povezivanje aktivnosti u Latinskoj Americi i na Karipskom otočju s odgovarajućim aktivnostima u Europi te prijenos znanja i iskustava u svrhu ostvarenja sinergija između Latinske Amerike i Karipskog otočja te drugih regija svijeta:

               1.

               ocjena europskog zakonodavstva o oružju i promicanje Kodeksa ponašanja EU-a iz područja nadzora izvoza oružja kako bi se izvukle pouke i tako poboljšalo zakonodavstvo u Latinskoj Americi i na Karipskom otočju: predložena suradnja s Europskim parlamentom.

               2.

               Proširenje i prilagodba baze podataka SALSA-e kako bi se omogućila razmjena informacija s državama članicama i tako olakšala koordinacija i suradnja između dviju regija: predložena suradnja s drugim subjektima koji se bave pitanjem nezakonite trgovine vatrenim oružjem, kao što su nacionalna tijela za izvršavanje zakona i Europol.

               3.

               Prilagodba nastavnog materijala namijenjenog osposobljavanju kojega je razvio UN-LiREC potrebama i mogućnostima zemalja u drugim regijama svijeta kako bi se na taj način valorizirale izvučene pouke.

               4.

               Ocjena stadija provedbe i identifikacija mogućnosti za sinergije u preporukama predsjednika država i vlada iz Latinske Amerike, Karipskog otočja i Europe u vezi s pitanjem vatrenog oružja na sastancima na vrhu u Riu de Janeirou, Madridu i Meksiku, posebno identifikacija deklaracija sa sastanaka na vrhu u vezi s navedenim aktivnostima.

         Aktivnosti će se zaključiti uvođenjem skupnog zapovjedničkog mjesta (SZM) – regionalnog operativnog centra Regionalnog obrazovnog centra za javnu sigurnost u Braziliji, Brazil – za usklađivanje osposobljavanja u vezi s vatrenim oružjem i drugih aktivnosti s radom nekih 3 000 službenika u 33 države. Do kraja 2007. cjelokupni program osposobljavanja prenijet će se s UN-LiREC-a na SZM i pojedinačne države kako bi se tako povećala odgovornost na nacionalnoj razini. SZM će služiti i kao platforma za povezivanje te mreže tijela kaznenog progona s drugim regijama.


title: Odluka Vijeća (EU) 2017/768 od 18. srpnja 2016. o potpisivanju, u ime Europske unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji

text:
               4.5.2017

               HR

               Službeni list Europske unije

               L 115/1

         ODLUKA VIJEĆA (EU) 2017/768
   od 18. srpnja 2016.
   o potpisivanju, u ime Europske unije i njezinih država članica, i privremenoj primjeni Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 5.,
   uzimajući u obzir Akt o pristupanju Republike Hrvatske, a posebno njegov članak 6. stavak 2.,
   uzimajući u obzir prijedlog Europske komisije,
   budući da:

               (1)

               Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane (1) („Sporazum”), potpisan je 25. lipnja 2001. Sporazum je stupio na snagu 1. lipnja 2004.

               (2)

               Republika Hrvatska postala je država članica Europske unije 1. srpnja 2013.

               (3)

               U skladu s člankom 6. stavkom 2. Akta o pristupanju Republike Hrvatske, pristupanje Republike Hrvatske Sporazumu dogovara se sklapanjem protokola uz Sporazum između Vijeća, koje odlučuje jednoglasno u ime država članica, i Arapske Republike Egipta.

               (4)

               Vijeće je 14. rujna 2012. ovlastilo Komisiju da otvori pregovore s Arapskom Republikom Egiptom. Pregovori su uspješno zaključeni parafiranjem Protokola 29. listopada 2015. u Bruxellesu.

               (5)

               Člankom 8. stavkom 3. Protokola predviđa se privremena primjena Protokola prije njegova stupanja na snagu.

               (6)

               Protokol bi trebalo potpisati, podložno njegovu sklapanju, i primjenjivati na privremenoj osnovi,

         DONIJELO JE OVU ODLUKU:
   Članak 1.
   Odobrava se potpisivanje, u ime Unije i njezinih država članica, Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Arapske Republike Egipta, s druge strane, kako bi se uzelo u obzir pristupanje Republike Hrvatske Europskoj uniji, podložno sklapanju Protokola.
   Tekst Protokola priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Protokola u ime Europske unije i njezinih država članica.
   Članak 3.
   Protokol se primjenjuje na privremenoj osnovi s učinkom od 1. srpnja 2013., u skladu s njegovim člankom 8. stavkom 3., do okončanja postupaka potrebnih za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 18. srpnja 2016.

            Za Vijeće

            Predsjednica

         F. MOGHERINI

      (1)  SL L 304, 30.9.2004., str. 39.


title: Odluka Vijeća (ZVSP) 2015/439 od 16. ožujka 2015. o produljenju mandata posebnog predstavnika Europske unije za Sahel

text:
               17.3.2015

               HR

               Službeni list Europske unije

               L 72/27

         ODLUKA VIJEĆA (ZVSP) 2015/439
   od 16. ožujka 2015.
   o produljenju mandata posebnog predstavnika Europske unije za Sahel
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 33. i članak 31. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 18. ožujka 2013. donijelo Odluku 2013/133/ZVSP (1) o imenovanju g. Michela Dominiquea REVEYRAND – DE MENTHONA posebnim predstavnikom Europske unije (PPEU) za Sahel. Mandat PPEU-a produljen je Odlukom Vijeća 2014/130/ZVSP (2) te istječe 28. veljače 2015.

               (2)

               Mandat PPEU-a trebalo bi produljiti za daljnje razdoblje od osam mjeseci.

               (3)

               PPEU će provoditi mandat u kontekstu stanja koje bi se moglo pogoršati i koje bi moglo spriječiti ostvarivanje ciljeva vanjskog djelovanja Unije kako su određeni u članku 21. Ugovora,

         DONIJELO JE OVU ODLUKU:
   Članak 1.
   Posebni predstavnik Europske unije
   1.   Mandat g. Michela Dominiquea REVEYRAND – DE MENTHONA kao PPEU-a za Sahel produljuje se do 31. listopada 2015. Mandat PPEU-a može završiti ranije ako Vijeće tako odluči na prijedlog Visokog predstavnika Unije za vanjske poslove i sigurnosnu politiku (VP).
   2.   Za potrebe mandata PPEU-a Sahel se određuje na način da obuhvaća glavne točke pozornosti strategije EU-a za sigurnost i razvoj u Sahelu („Strategija”), odnosno Burkinu Faso, Čad, Mali, Mauritaniju i Niger. U pitanjima od šireg regionalnog značaja PPEU prema potrebi surađuje s drugim zemljama te regionalnim ili međunarodnim subjektima izvan Sahela, kao i sa zapadnom Afrikom i Gvinejskim zaljevom.
   3.   Zbog potrebe za regionalnim pristupom prema međusobno povezanim izazovima s kojima se suočava regija, PPEU za Sahel djeluje uz blisko savjetovanje s drugim relevantnim PPEU-ovima, uključujući PPEU-a za regiju južnog Sredozemlja, PPEU-a za ljudska prava i PPEU-a pri Afričkoj uniji.
   Članak 2.
   Ciljevi politike
   1.   Mandat PPEU-a temelji se na cilju politike Unije u odnosu na Sahel, tj. aktivnom doprinosu regionalnim i međunarodnim naporima za postizanje trajnog mira, sigurnosti i razvoja u regiji. PPEU nadalje nastoji poboljšati kvalitetu, jačinu i učinak višeslojnog angažmana Unije u Sahelu.
   2.   PPEU doprinosi razvoju i provedbi pristupa Unije koji obuhvaća sve aspekte djelovanja Unije, posebice u područjima politike, sigurnosti i razvoja, uključujući Strategiju, kao i koordiniranju svih relevantnih instrumenata za djelovanja Unije.
   3.   Prednost u početku imaju Mali i njegova dugoročna stabilizacija te regionalne dimenzije tamošnjeg sukoba.
   4.   U odnosu na Mali ciljevima politike Unije nastoji se promicati, putem koordinirane i učinkovite uporabe svih njezinih instrumenata, povratak Malija i njegovih ljudi na put mira, pomirenja, sigurnosti i razvoja. Odgovarajuća pozornost trebala bi se također posvetiti Burkini Faso i Nigeru, osobito s obzirom na izbore u tim zemljama.
   Članak 3.
   Mandat
   1.   Kako bi se ostvarili ciljevi politike Unije u odnosu na Sahel, PPEU ima mandat da:

               (a)

               aktivno doprinosi provedbi, koordinaciji i daljnjem razvoju sveobuhvatnog pristupa Unije regionalnoj krizi, na temelju njezine Strategije, s ciljem jačanja sveukupne usklađenosti i djelotvornosti aktivnosti Unije u Sahelu, a osobito u Maliju;

               (b)

               stupa u kontakt sa svim odgovarajućim dionicima u regiji, vladama, regionalnim tijelima, regionalnim i međunarodnim organizacijama, civilnim društvom i dijasporama, s ciljem promicanja ciljeva Unije i doprinosa boljem razumijevanju uloge Unije u Sahelu;

               (c)

               predstavlja Uniju u odgovarajućim regionalnim i međunarodnim forumima, uključujući skupinu za potporu i praćenje stanja u Maliju te osigurava vidljivost potpore Unije upravljanju krizom i sprečavanju sukoba, uključujući vojnu misiju Europske unije za doprinos osposobljavanju oružanih snaga Malija (EUTM Mali) i misiju ZSOP-a Europske unije u Nigeru (EUCAP Sahel Niger);

               (d)

               održava blisku suradnju s Ujedinjenim narodima (UN), a osobito s posebnim predstavnikom glavnog tajnika za zapadnu Afriku i posebnim predstavnikom glavnog tajnika za Mali, s Afričkom unijom (AU), a osobito s visokim predstavnikom AU-a za Mali i Sahel, s Gospodarskom zajednicom zapadnoafričkih država (ECOWAS) i s drugim vodećim nacionalnim, regionalnim i međunarodnim dionicima, uključujući druge posebne izaslanike za Sahel, kao i relevantnim tijelima u području Magreba;

               (e)

               pomno prati regionalne i prekogranične dimenzije krize, uključujući terorizam, organizirani kriminal, krijumčarenje oružja, trgovanje ljudima, krijumčarenje droge, tokove izbjeglica i migracije te s njima povezane financijske tokove; u bliskoj suradnji s koordinatorom EU-a za borbu protiv terorizma doprinosi daljnjoj provedbi strategije EU-a za borbu protiv terorizma;

               (f)

               održava redovne političke kontakte na visokoj razini sa zemljama u regiji pogođenima terorizmom i međunarodnim kriminalom kako bi osigurao dosljedan i sveobuhvatan pristup te osigurao ključnu ulogu Unije u međunarodnim naporima u borbi protiv terorizma i međunarodnog kriminala. To uključuje aktivnu potporu Unije regionalnoj izgradnji kapaciteta u sektoru sigurnosti i osiguravanje da se osnovni uzroci terorizma i međunarodnog kriminala u Sahelu rješavaju na odgovarajući način;

               (g)

               pomno prati političke i sigurnosne posljedice humanitarnih kriza u regiji;

               (h)

               u vezi s Malijem, doprinosi regionalnim i međunarodnim naporima za olakšanje rješavanja krize u Maliju, osobito punu normalizaciju ustavnog poretka i upravljanje širom državnog područja te vjerodostojan nacionalni dijalog koji je uključiv i vodi prema održivom političkom rješenju;

               (i)

               promiče izgradnju institucija, reformu sigurnosnog sektora te dugoročnu izgradnju mira i pomirenje u Maliju;

               (j)

               doprinosi provedbi politike ljudskih prava Unije u regiji u suradnji s PPEU-om za ljudska prava, uključujući smjernice EU-a o ljudskim pravima, osobito smjernice EU-a o djeci i oružanim sukobima, kao i o nasilju nad ženama i djevojčicama i borbi protiv svih oblika njihove diskriminacije, te politike Unije o ženama, miru i sigurnosti, uključujući praćenjem i izvješćivanjem o razvoju događaja, kao i izradom preporuka u vezi s tim te održava redovite kontakte s relevantnim tijelima u Maliju i regiji, uredom tužitelja Međunarodnog kaznenog suda, uredom Visokog povjerenika za ljudska prava i braniteljima ljudskih prava i promatračima u regiji.

               (k)

               prati i izvješćuje o usklađenosti s odgovarajućim rezolucijama Vijeća sigurnosti UN-a (RVSUN-ovi), a posebno s RVSUN-ovima 2056 (2012), 2071 (2012), 2085 (2012) i 2100 (2013).

         2.   Za potrebe ispunjenja svog mandata PPEU između ostalog:

               (a)

               savjetuje i izvješćuje o oblikovanju stajališta Unije u, prema potrebi, regionalnim i međunarodnim forumima kako bi aktivno promicao i jačao sveobuhvatan pristup Unije prema krizi u Sahelu;

               (b)

               održava pregled nad svim aktivnostima Unije i blisko surađuje s odgovarajućim delegacijama Unije.

         Članak 4.
   Provedba mandata
   1.   PPEU je odgovoran za provedbu mandata i djeluje pod nadležnošću VP-a.
   2.   Politički i sigurnosni odbor (PSO) održava blisku vezu s PPEU-om i glavna je točka PPEU-a za kontakte s Vijećem. PSO pruža PPEU-u strateške smjernice i političko usmjerenje u okviru mandata, ne dovodeći u pitanje odgovornosti VP-a.
   3.   PPEU djeluje u bliskoj koordinaciji s Europskom službom za vanjsko djelovanje (ESVD) i njezinim nadležnim odjelima, a osobito koordinatorom za Sahel.
   Članak 5.
   Financiranje
   1.   Financijski referentni iznos namijenjen pokrivanju rashoda povezanih s mandatom PPEU-a u razdoblju od 1. ožujka 2015. do 31. listopada 2015. iznosi 900 000 EUR.
   2.   Rashodima se upravlja u skladu s postupcima i pravilima koji se primjenjuju na opći proračun Unije.
   3.   O upravljanju rashodima sklapa se ugovor između PPEU-a i Komisije. PPEU za sve rashode odgovara Komisiji.
   Članak 6.
   Osnivanje i sastav tima
   1.   PPEU je, u okviru svog mandata i odgovarajućih raspoloživih financijskih sredstava, odgovoran za osnivanje svojeg tima. U tim su uključeni stručnjaci za specifična politička i sigurnosna pitanja, u skladu sa zahtjevima mandata. PPEU o sastavu svojeg tima odmah obavješćuje Vijeće i Komisiju.
   2.   Države članice, institucije Unije i ESVD mogu predložiti upućivanje osoblja na rad kod PPEU-a. Plaće osoblja upućenog na rad kod PPEU-a snosi dotična država članica, dotična institucija Unije ili ESVD. Stručnjaci koje su u institucije Unije ili ESVD uputile države članice također mogu biti raspoređeni na rad kod PPEU-a. Međunarodno ugovorno osoblje mora imati državljanstvo države članice.
   3.   Sve upućeno osoblje ostaje pod upravnom nadležnošću države članice odnosno institucije Unije koja ga upućuje ili ESVD-a te izvršava svoje dužnosti i djeluje u interesu mandata PPEU-a.
   4.   Osoblje PPEU-a smješteno je zajedno s odgovarajućim odjelima ESVD-a ili delegacijama Unije kako bi se osigurala usklađenost i dosljednost njihovih odgovarajućih aktivnosti.
   Članak 7.
   Povlastice i imuniteti PPEU-a i osoblja PPEU-a
   Povlastice, imuniteti i dodatna jamstva potrebna za ispunjenje i neometano funkcioniranje misije PPEU-a i članova njegova osoblja prema potrebi se usuglašavaju sa zemljama domaćinima. Države članice i ESVD u tu svrhu osiguravaju svu potrebnu potporu.
   Članak 8.
   Sigurnost klasificiranih informacija EU-a
   PPEU i članovi tima PPEU-a poštuju sigurnosna načela i minimalne standarde utvrđene Odlukom Vijeća 2013/488/EU (3).
   Članak 9.
   Pristup informacijama i logistička potpora
   1.   Države članice, Komisija, ESVD i Glavno tajništvo Vijeća osiguravaju PPEU-u pristup svim odgovarajućim informacijama.
   2.   Delegacije Unije i/ili države članice prema potrebi osiguravaju logističku potporu u regiji.
   Članak 10.
   Sigurnost
   U skladu s politikom Unije o sigurnosti osoblja koje je raspoređeno izvan Unije u operativnoj funkciji u okviru glave V. Ugovora, PPEU u skladu sa svojim mandatom i na temelju sigurnosnog stanja na zemljopisnom području za koje je odgovoran poduzima sve, prema razumnoj procjeni izvedive, mjere za sigurnost cjelokupnog osoblja koje je u njegovoj izravnoj nadležnosti, posebno tako da:

               (a)

               uspostavlja specifični sigurnosni plan na temelju smjernica ESVD-a, koji uključuje specifične mjere za fizičku sigurnost, organizacijsku sigurnost i sigurnost postupaka i kojim se uređuje upravljanje sigurnim kretanjem osoblja prema zemljopisnom području i unutar njega, kao i upravljanje situacijama u kojima je ugrožena sigurnost, te plan za krizne situacije i plan evakuacije;

               (b)

               osigurava pokrivenost osiguranjem od visokog rizika za sveukupno osoblje koje je raspoređeno izvan Unije, u skladu s uvjetima na zemljopisnom području;

               (c)

               osigurava da su svi članovi tima koji se raspoređuju izvan Unije, uključujući lokalno ugovorno osoblje, prošli odgovarajuće sigurnosno osposobljavanje prije ili nakon dolaska na zemljopisno područje, na temelju stupnjeva rizika određenih za to područje;

               (d)

               osigurava provedbu svih dogovorenih preporuka koje su dane na temelju redovitih sigurnosnih procjena, te za Vijeće, VP-a, i Komisiju priprema pisana izvješća o provedbi tih preporuka i o ostalim sigurnosnim pitanjima u okviru izvješća o napretku i izvješća o provedbi mandata.

         Članak 11.
   Izvješćivanje
   1.   PPEU redovito priprema izvješća za VP-a i PSO. PPEU također prema potrebi izvješćuje radne skupine Vijeća. Redovita izvješća šalju se putem mreže COREU. PPEU može pripremati izvješća za Vijeće za vanjske poslove. U skladu s člankom 36. Ugovora, PPEU smije sudjelovati u informiranju Europskog parlamenta.
   2.   PPEU izvješćuje o najboljem načinu za ostvarivanje inicijativa Unije, kao što je doprinos Unije reformama, uključujući političke aspekte odgovarajućih razvojnih projekata Unije, u koordinaciji s delegacijama Unije u regiji.
   Članak 12.
   Koordinacija s drugim dionicima Unije
   1.   U okviru strategije, PPEU doprinosi jedinstvu, dosljednosti i učinkovitosti političkog i diplomatskog djelovanja Unije te pomaže osigurati da se svi instrumenti Unije kao i djelovanja država članica dosljedno rabe u svrhu postizanja ciljeva politike Unije.
   2.   Aktivnosti PPEU-a koordiniraju se s aktivnostima delegacija Unije i aktivnostima Komisije, kao i s aktivnostima ostalih PPEU-a aktivnih u regiji. PPEU održava redovite informativne sastanke za misije država članica i za delegacije Unije u regiji.
   3.   Na terenu se održava bliska suradnja sa šefovima delegacija Unije i šefovima misija država članica. PPEU u bliskoj suradnji s odgovarajućim delegacijama Unije daje lokalne političke smjernice voditeljima misije EUCAP Sahel Niger i misije EUCAP Sahel Mali te zapovjedniku misije EUTM Mali. PPEU, zapovjednik misije EUTM MALI i zapovjednik civilne operacije misije EUCAP Sahel Niger i misije EUCAP Sahel Mali prema potrebi se međusobno savjetuju.
   Članak 13.
   Preispitivanje
   Provedba ove Odluke i njezina sukladnost s drugim doprinosima Unije u regiji redovito se preispituju. PPEU podnosi Vijeću, VP-u i Komisiji sveobuhvatno izvješće o provedbi mandata do kraja kolovoza 2015.
   Članak 14.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. ožujka 2015.

      Sastavljeno u Bruxellesu 16. ožujka 2015.

            Za Vijeće

            Predsjednika

         F. MOGHERINI

      (1)  Odluka Vijeća 2013/133/ZVSP od 18. ožujka 2013. o imenovanju posebnog predstavnika Europske unije za Sahel (SL L 75, 19.3.2013., str. 29.).

      (2)  Odluka Vijeća 2014/130/ZVSP od 10. ožujka 2014. o produljenju mandata posebnog predstavnika Europske unije za Sahel (SL L 71, 12.3.2014., str. 14.).

      (3)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: 77/454/EEZ: Odluka Vijeća od 27. lipnja 1977. o osnivanju Savjetodavnog odbora za osposobljavanje u području zdravstvene njege

text:
8                    HR                                 Službeni list Europske unije                                              01/Sv. 17
31977D0454
15.7.1977.                                      SLUŽBENI LIST EUROPSKIH ZAJEDNICA                                                L 176/11
                                                            ODLUKA VIJEĆA
                                                           od 27. lipnja 1977.
                     o osnivanju Savjetodavnog odbora za osposobljavanje u području zdravstvene njege
                                                               (77/454/EEZ)
VIJEĆE EUROPSKIH ZAJEDNICA,                                               — raspravom i savjetovanjem s ciljem razvijanja zajedničkih
                                                                               pristupa standardu koji je potrebno ostvariti u osposoblja
                                                                               vanju osoblja za pružanje zdravstvene njege i, prema
uzimajući u obzir Ugovor o osnivanju Europske ekonomske                        potrebi, strukturi i sadržaju takvog osposobljavanja,
zajednice,
                                                                          — praćenjem prilagodbe navedenog osposobljavanja kretanjima
uzimajući u obzir prijedlog Komisije,                                          u praksi zdravstvene njege, medicini i društvenim znano
                                                                               stima te metodama podučavanja.
budući da se Vijeće u Rezoluciji od 6. lipnja 1974. o
uzajamnom priznavanju diploma, svjedodžbi i ostalih dokaza
o formalnim kvalifikacijama izjasnilo u korist osnivanja savjeto         3.      Odbor daje mišljenja i preporuke Komisiji i državama
davnih odbora;                                                            članicama uključujući, kad to ocijeni primjerenim, prijedloge
                                                                          izmjena odredaba o osposobljavanju u direktivama koje se
                                                                          odnose na aktivnosti zdravstvene njege, kao što su direktive
budući da je u kontekstu uzajamnog priznavanja diploma, svje             77/452/EEZ (1) i 77/453/EEZ (2).
dodžbi i ostalih dokaza o formalnim kvalifikacijama u području
opće zdravstvene njege te i u kontekstu zdravstvene njege koju
pruža drugo osoblje važno osigurati usporedivo zahtjevan stan
dard osposobljavanja;                                                     4.      Odbor savjetuje Komisiju i o bilo kojem pitanju koje mu
                                                                          Komisija dostavi u vezi s osposobljavanjem osoblja za pružanje
                                                                          zdravstvene njege.
budući da je radi doprinosa ostvarivanju tog cilja poželjno osno
vati Savjetodavni odbor za savjetovanje Komisije,
                                                                                Članak 3.
ODLUČILO JE:                                                              1.      Odbor čine tri stručnjaka iz svake države članice kako
                                                                          slijedi:
                            Članak 1.
Pri Komisiji se osniva Savjetodavni odbor za osposobljavanje u            — jedan stručnjak iz prakse,
području zdravstvene njege, dalje u tekstu: „Odbor”.
                                                                          — jedan stručnjak iz ustanova za osposobljavanje u području
                            Članak 2.                                          zdravstvene njege,
1.     Zadaća je Odbora pružanje pomoći u osiguranju uspore
divo visokog standarda osposobljavanja različitih kategorija
osoblja za zdravstvenu njegu u Zajednici.
                                                                          — jedan stručnjak iz nadležnih tijela države članice,
2.     Odbor obavlja tu zadaću posebno na sljedeći način:
                                                                          2.      Svaki član Odbora ima zamjenika. Zamjenici mogu prisu
                                                                          stvovati sjednicama Odbora.
— razmjenom sveobuhvatnih informacija o metodama ospo
    sobljavanja te sadržaju, razini i strukturi teorijskog i prak        (1) SL L 176, 15.7.1977., str. 1.
    tičnog poučavanja u državama članicama,                               (2) SL L 176, 15.7.1977., str. 8.
 ---pagebreak--- 01/Sv. 17            HR                                 Službeni list Europske unije                                                9
3.   Članove i zamjenike navedene u stavcima 1. i 2. biraju                                          Članak 5.
države članice. Članovi iz stavka 1. prve i druge alineje i njihovi
zamjenici biraju se na temelju prijedloga struke i ustanova za            Odbor bira predsjednika i dva potpredsjednika između svojih
osposobljavanje u području zdravstvene njege. Tako izabrane               članova. Odbor usvaja svoj poslovnik. Dnevni red sastanaka
članove i njihove zamjenike Vijeće imenuje članovima Odbora.              sastavlja predsjednik Odbora uz savjetovanje s Komisijom.
                                                                                Članak 6.
                                                                          Odbor može osnivati radne skupine, pozvati promatrače ili
                                                                          stručnjake i omogućiti im da mu pomažu u vezi sa svim
                             Članak 4.                                    posebnim aspektima njegova rada.
1.   Mandat članova Odbora traje tri godine. Po isteku tog                                           Članak 7.
razdoblja članovi Odbora ostaju na dužnosti sve dok ih ne
zamijene novi članovi ili se njihov mandat ne obnovi.                     Poslove tajništva za Odbor osigurava Komisija.
                                                                          Sastavljeno u Luxembourgu 27. lipnja 1977.
2.   Mandat člana može prestati i prije isteka trogodišnjeg                                                    Za Vijeće
razdoblja u slučaju ostavke ili smrti člana, ili njegove zamjene
drugom osobom u skladu s postupkom utvrđenim u članku 3.                                                       Predsjednik
Takvo imenovanje traje preostali dio mandata.                                                                   J. SILKIN


title: Odluka Komisije (EU) 2016/827 оd 20. svibnja 2016. o produljenju mandata Europske skupine za etiku u znanosti i novim tehnologijama

text:
               26.5.2016

               HR

               Službeni list Europske unije

               L 137/22

         ODLUKA KOMISIJE (EU) 2016/827
   оd 20. svibnja 2016.
   o produljenju mandata Europske skupine za etiku u znanosti i novim tehnologijama
   EUROPSKA KOMISIJA,
   uzimajući u obzir Ugovor o Europskoj uniji i Ugovor o funkcioniranju Europske unije,
   budući da:

               (1)

               Člankom 2. Ugovora o Europskoj uniji postavljaju se vrijednosti na kojima se Unija temelji, a njegovim člankom 6. utvrđuje se da Povelja o temeljnim pravima ima istu pravnu snagu kao Ugovori te se utvrđuje da temeljna prava čine opća načela prava Unije.

               (2)

               Europska komisija odlučila je 20. studenoga 1991. uključiti etiku u postupak donošenja odluka u području politika istraživanja i tehnološkog razvoja Zajednice osnivanjem skupine savjetnika za etičke implikacije biotehnologije (GAEIB).

               (3)

               Komisija je 16. prosinca 1997. odlučila zamijeniti GAEIB Europskom skupinom za etiku u znanosti i novim tehnologijama (EGE) te proširiti nadležnost skupine na sva područja primjene znanosti i tehnologije. Mandat skupine EGE je nakon toga produljivan, posljednji put Odlukom Komisije 2010/1/EU (1). Sad je primjereno produljiti mandat na razdoblje od pet godina te nakon toga imenovati nove članove.

               (4)

               Zadaća je skupine EGE davati etičke smjernice Europskoj komisiji na njezin zahtjev ili na vlastitu inicijativu, a u skladu sa sporazumom s Komisijom. Komisija može usmjeriti pozornost skupine EGE na pitanja za koja Europski parlament i Vijeće smatraju da su od velike etičke važnosti.

               (5)

               Trebalo bi utvrditi pravila o objavljivanju informacija za članove skupine.

               (6)

               Osobne podatke trebalo bi obrađivati u skladu s Uredbom (EZ) br. 45/2001 Europskog parlamenta i Vijeća (2).

               (7)

               Odluku 2010/1/EU trebalo bi staviti izvan snage,

         DONIJELA JE OVU ODLUKU:
   Članak 1.
   Mandat
   Mandat Europske skupine za etiku u znanosti i novim tehnologijama (dalje u tekstu: EGE) produljuje se za razdoblje od pet godina.
   Članak 2.
   Zadaća
   Zadaća je EGE-a savjetovati Komisiju o etičkim pitanjima povezanima sa znanošću i novim tehnologijama te o širim društvenim posljedicama proizašlima iz napretka u tim područjima, na zahtjev Komisije ili na zahtjev predsjednika EGE-a uz suglasnost službi Komisije. Skupina stoga:

               (a)

               određuje, utvrđuje i proučava etička pitanja koja se otvaraju kretanjima u području znanosti i tehnologija;

               (b)

               daje smjernice, u obliku analiza i preporuka, usmjerene na promicanje etičkog političkog odlučivanja u EU-u, uz poštovanje Povelje Europske unije o temeljnim pravima.

         Članak 3.
   Savjetovanje
   Komisija se može savjetovati sa skupinom o svim pitanjima iz njezine nadležnosti u skladu s člankom 2. U tom kontekstu Komisija može usmjeriti pozornost skupine EGE na pitanja za koja Europski parlament i Vijeće smatraju da su od velike etičke važnosti.
   Članak 4.
   Članstvo – imenovanje
   1.   EGE se sastoji od najviše 15 članova. Članovi imaju stručno znanje povezano sa nadležnostima iz članka 2.
   2.   Članovi obavljaju svoje dužnosti u svoje ime. Oni savjetuju Komisiju u javnom interesu i neovisno od svih vanjskih utjecaja. Članovi pravodobno obavješćuju Komisiju o bilo kakvom sukobu interesa koji bi mogao negativno utjecati na njihovu neovisnost.
   3.   Članove imenuje predsjednik Komisije na temelju prijedloga povjerenika za istraživanje, znanost i inovacije, nakon dostavljanja njihovih kandidatura u skladu s pozivom na iskaz interesa za članstvo u EGE-u i postupka odabira pod nadzorom Identifikacijskog odbora na temelju mjerila iz stavaka 4. i 6. ovog članka.
   4.   Pri predlaganju članova EGE-a Identifikacijski odbor nastoji u najvećoj mogućoj mjeri osigurati visoku razinu stručnosti i pluralizma, geografsku ravnotežu te uravnoteženu zastupljenost relevantnih područja stručnog znanja i interesa, uzimajući u obzir posebne zadaće EGE-a, stručno znanje koje je potrebno te odgovore na poziv na iskaz interesa. EGE je neovisno, pluralističko i multidisciplinarno tijelo.
   5.   Svaki se član EGE-a imenuje na razdoblje od dvije i pol godine. Njegovo ili njezino imenovanje može se produljiti na kraju mandata. Članstvo u EGE-u traje najdulje tri mandatna razdoblja.
   6.   Sljedeći se čimbenici i mjerila uzimaju u obzir pri odabiru kandidata za članstvo u skupini:

               (a)

               sastavom skupine mora se osigurati pružanje neovisnih savjeta najviše kvalitete u kojima se objedinjuju mudrost i sposobnost predviđanja. Vjerodostojnost skupine temelji se na ravnoteži kvaliteta među muškarcima i ženama koji je sačinjavaju i koji zajednički odražavaju širinu gledišta koja postoje diljem Europe. Mora se strogo poštovati ravnoteža spolova te uzimati u obzir i dobna ravnoteža i geografska zastupljenost;

               (b)

               članovi skupine moraju biti međunarodno priznati stručnjaci koji su pokazali svoju izvrsnost i iskustvo na europskoj i svjetskoj razini;

               (c)

               članovi moraju odražavati široko interdisciplinarno područje koje je u nadležnosti skupine, a koje obuhvaća filozofiju i etiku, prirodne i društvene znanosti te pravo. Međutim, oni ne smiju sebe smatrati predstavnicima određene znanstvene discipline, pogleda na svijet ili područja istraživanja nego moraju imati široke poglede u kojima se objedinjeno odražava razumijevanje trenutačnih i nadolazećih promjena, uključujući i unutardisciplinarna, međudisciplinarna i višedisciplinarna gledišta, te potreba za pružanjem etičkih savjeta na europskoj razini;

               (d)

               osim dokazanog ugleda, članovi kolektivno sa sobom moraju donijeti i svoje iskustvo u pružanju etičkih savjeta kreatorima politike prikupljeno u velikom broju država članica te na europskoj i svjetskoj razini;

               (e)

               skupina mora obuhvaćati članove s iskustvom članstva u tijelima kao što su savjetodavna vijeća i odbori, savjetnici vlada, članovi nacionalnih etičkih vijeća te sveučilišta i istraživačkih ustanova. Uključivanje članova koji su stekli iskustvo u više zemalja te članova koji dolaze izvan Europske unije moglo bi biti korisno za skupinu.

         7.   Izbor članova EGE-a obavlja se na temelju javnog poziva na iskaz interesa u kojem se navodi kako se podnosi potpuna prijava. Komisija objavljuje taj poziv na internetskoj stranici Europa. Na tu internetsku stranicu postavit će se i poveznica na Registar stručnih skupina Komisije te na druga slična tijela (dalje u tekstu: registar stručnih skupina).
   8.   Kandidatura se može podnijeti ako kandidat podnese potpunu prijavu u skladu s uputama.
   9.   Komisija objavljuje popis članova EGE-a u Registru stručnih skupina Komisije.
   10.   Prikladni kandidati koji nisu imenovani za članove u skladu sa stavkom 2. ovog članka stavljaju se na rezervnu listu. Predsjednik Komisije može imenovati članove s te rezervne liste.
   11.   Ako član nije više u mogućnosti učinkovito pridonositi radu EGE-a ili ako podnese ostavku ili ne ispunjava uvjete iz članka 339. Ugovora o funkcioniranju Europske unije, predsjednik Komisije može imenovati zamjenskog člana s rezervne liste na ostatak mandata prvotnog člana.
   Članak 5.
   Način rada
   1.   Glavna uprava za istraživanje i inovacije, u bliskoj suradnji s predsjednikom EGE-a, odgovorna je za koordinaciju i organizaciju rada EGE-a te mu pruža usluge tajništva.
   2.   Članovi EGE-a iz svojih redova većinom glasova izabiru predsjednika i potpredsjednika koji će vršiti funkcije za vrijeme trajanja njihova mandata.
   3.   Članovi EGE-a i pozvani stručnjaci poštuju obvezu čuvanja profesionalne tajne, kako je propisana Ugovorima i povezanim provedbenim pravilima, te propise Komisije o sigurnosti povezane sa zaštitom povjerljivih podataka EU-a utvrđene odlukama Komisije (EU, Euratom) 2015/443 (3) i (EU, Euratom) 2015/444 (4). U slučaju kršenja tih obveza Komisija može poduzeti odgovarajuće mjere.
   4.   Komisija odobrava program rada EGE-a, uključujući i etičke analize koje EGE predlaže na vlastitu inicijativu. U svaki se zahtjev za etičku analizu uključuju parametri tražene analize. Kad traži savjet od EGE-a, Komisija određuje rok za davanje tog savjeta.
   5.   U mišljenja EGE-a uključen je niz preporuka. One su utemeljene na pregledu dostignuća znanosti i tehnologija o kojima je riječ i temeljitoj analizi relevantnih etičkih pitanja. Relevantne službe Komisije obavješćuju se o preporukama koje je izradio EGE.
   6.   EGE djeluje kolegijalno te u svojem radu nastoji postići konsenzus među svojim članovima. EGE donosi svoj poslovnik na temelju standardnog poslovnika za stručne skupine uz odobrenje predstavnika Komisije. Radnim se postupcima nastoji osigurati aktivna uloga svih članova skupine u njezinim aktivnostima.
   7.   EGE se obično sastaje u sjedištu Komisije u skladu s načinima rada i kalendarom koje je utvrdila Komisija. EGE bi se trebao sastati najmanje šest puta u razdoblju od 12 mjeseci i raditi oko 12 radnih dana godišnje. Ako je potrebno, uz dogovor s predstavnikom Komisije mogu se organizirati dodatni sastanci.
   Radi pripreme analiza EGE-a i u okviru raspoloživih resursa, predstavnik Komisije može:

               —

               pozvati stručnjake i predstavnike relevantnih nevladinih organizacija ili reprezentativne organizacije radi razmjene stajališta na ad hoc osnovi. Komisija može uključiti vanjske stručnjake u sudjelovanje u radu EGE-a na ad hoc i privremenoj osnovi ako smatra da je potrebno obuhvatiti široki spektar etičkih pitanja povezanih s napretkom u znanosti i novim tehnologijama,

               —

               pokrenuti studije radi prikupljanja svih potrebnih znanstvenih i tehničkih informacija,

               —

               omogućiti osnivanje radnih skupina za razmatranje određenih pitanja,

               —

               uspostaviti bliske veze s predstavnicima različitih etičkih tijela u državama članicama i trećim zemljama.

         Osim toga, Komisija organizira javni okrugli stol radi promicanja dijaloga i transparentnosti za svako mišljenje koje EGE izradi. EGE mora uspostaviti bliske veze s odjelima Komisije koji se bave temom na kojoj skupina radi.
   8.   Skupina mora nastojati postići konsenzus. Međutim, ako mišljenje nije doneseno jednoglasno, uz njega se prilaže i svako suprotno mišljenje (kao „mišljenje manjine”) i ime njegova autora. Mišljenje se šalje predsjedniku Komisije ili predstavniku kojeg je on odredio. Svako se mišljenje odmah nakon donošenja objavljuje i dostavlja Europskom parlamentu i Vijeću Europske unije.
   9.   Ako je zbog operativnih okolnosti potrebno dati savjet u vezi s određenim pitanjem brže nego što bi to bilo moguće donošenjem mišljenja, mogu se izdati kratke izjave ili drugi oblici analiza, nakon kojih se izrađuje potpunija analiza u obliku mišljenja, istodobno osiguravajući poštovanje načela transparentnosti kao i za svako drugo mišljenje. Izjave se objavljuju i javno su dostupne na internetskoj stranici EGE-a. U okviru svojeg programa rada i u dogovoru s predstavnikom Komisije EGE može ažurirati svoja mišljenja ako smatra da je to potrebno.
   10.   Rasprave EGE-a povjerljive su. U dogovoru s predstavnikom Komisije EGE može običnom većinom članova odlučiti da svoja vijećanja otvori za javnost.
   11.   Svi relevantni dokumenti o radu EGE-a (kao što su dnevni redovi, zapisnici, mišljenja i podnesci sudionika) stavljaju se na raspolaganje javnosti u Registru stručnih skupina ili preko poveznice iz Registra na namjensku internetsku stranicu. Moguće su iznimke u pogledu objavljivanja ako bi se otkrivanjem dokumenta ugrozila zaštita javnog ili privatnog interesa u skladu člankom 4. Uredbe (EZ) br. 1049/2001 Europskog parlamenta i Vijeća (5).
   12.   Prije isteka mandata EGE mora izraditi izvješće o svojim aktivnostima, za što je odgovoran njegov predsjednik. Izvješće se objavljuje i dostavlja u skladu s odredbama iz stavka 11.
   Članak 6.
   Troškovi sastanaka
   1.   Sudionici u aktivnostima EGE-a ne primaju naknade za svoje usluge.
   2.   Komisija vrši naknadu putnih troškova i dnevnica sudionika u aktivnostima skupine u skladu s važećim propisima Komisije.
   3.   Naknade tih troškova isplaćuju se u granicama raspoloživih odobrenih sredstava dodijeljenih u okviru godišnjeg postupka raspodjele sredstava.
   Članak 7.
   Završne odredbe
   Ova se Odluka objavljuje u Službenom listu Europske unije i stupa na snagu sljedećeg dana od dana objave u Službenom listu Europske unije. Odluka 2010/1/EU stavlja se izvan snage.

      Sastavljeno u Bruxellesu 20. svibnja 2016.

            Za Komisiju

            Predsjednik

         Jean-Claude JUNCKER

      (1)  Odluka Komisije 2010/1/EU od 23. prosinca 2009. o produljenu mandata Europske skupine za etiku u znanosti i novim tehnologijama (SL L 1, 5.1.2010., str. 8.).

      (2)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (3)  Odluka Komisije (EU, Euratom) 2015/443 od 13. ožujka 2015. o sigurnosti u Komisiji (SL L 72, 17.3.2015., str. 41.).

      (4)  Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).

      (5)  Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).


title: Odluka Vijeća (EU) 2016/1751 od 20. rujna 2016. o sklapanju, u ime Europske unije, Protokola o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju

text:
               1.10.2016

               HR

               Službeni list Europske unije

               L 268/38

         ODLUKA VIJEĆA (EU) 2016/1751
   od 20. rujna 2016.
   o sklapanju, u ime Europske unije, Protokola o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 115. u vezi s člankom 218. stavkom 6. točkom (b) i stavkom 8. drugim podstavkom,
   uzimajući u obzir prijedlog Europske komisije,
   uzimajući u obzir mišljenje Europskog parlamenta (1),
   budući da:

               (1)

               U skladu s Odlukom Vijeća (EU) 2016/242 (2), Protokol o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju potpisan je 12. veljače 2016., podložno njegovu naknadnom sklapanju.

               (2)

               Tekst Protokola o izmjeni koji je rezultat pregovora na odgovarajući način odražava pregovaračke smjernice koje je donijelo Vijeće jer se njime Sporazum usklađuje s najnovijim kretanjima na međunarodnoj razini u pogledu automatske razmjene informacija, to jest s globalnim standardom za automatsku razmjenu informacija o financijskim računima u poreznim stvarima koji je razvila Organizacija za gospodarsku suradnju i razvoj (OECD). Unija, njezine države članice i Kneževina Andora aktivno su sudjelovale u radu Svjetskog foruma OECD-a za potporu razvoju i provedbu tog standarda. Tekst Sporazuma, kako je izmijenjen Protokolom o izmjeni, pravna je osnova za provedbu globalnog standarda u odnosima između Europske unije i Kneževine Andore.

               (3)

               Provedeno je savjetovanje s Europskim nadzornikom za zaštitu podataka u skladu s člankom 28. stavkom 2. Uredbe (EZ) br. 45/2001 Europskog parlamenta i Vijeća (3).

               (4)

               Protokol o izmjeni trebalo bi odobriti u ime Unije,

         DONIJELO JE OVU ODLUKU:
   Članak 1.
   Protokol o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju odobrava se u ime Europske unije.
   Tekst Protokola o izmjeni priložen je ovoj Odluci.
   Članak 2.
   1.   Predsjednik Vijeća u ime Unije šalje obavijest predviđenu u članku 2. stavku 1. Protokola o izmjeni (4).
   2.   Komisija obavješćuje Kneževinu Andoru i države članice o obavijestima koje su poslane u skladu s člankom 1. stavkom 1. točkom (d) Sporazuma između Europske unije i Kneževine Andore o automatskoj razmjeni informacija o financijskim računima radi poboljšanja izvršavanja poreznih obveza na međunarodnoj razini kao što proizlazi iz Protokola o izmjeni.
   Članak 3.
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 20. rujna 2016.

            Za Vijeće

            Predsjednik

         I. KORČOK

      (1)  Mišljenje od 9. ožujka 2016. (još nije objavljeno u Službenom listu).

      (2)  Odluka Vijeća (EU) 2016/242 od 12. veljače 2016. o potpisivanju, u ime Europske unije, Protokola o izmjeni uz Sporazum između Europske zajednice i Kneževine Andore kojim se utvrđuju mjere istovjetne onima iz Direktive Vijeća 2003/48/EZ o oporezivanju dohotka od kamata na štednju (SL L 45, 20.2.2016., str. 10.).

      (3)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.).

      (4)  Datum stupanja na snagu Protokola o izmjeni objavit će Glavno tajništvo Vijeća u Službenom listu Europske unije.


title: 2011/392/EU: Odluka Vijeća od 13. svibnja 2011. o sklapanju Sporazuma između Europske unije i Kraljevine Maroka o uspostavi mehanizma rješavanja sporova

text:
               11/Sv. 042

               HR

               Službeni list Europske unije

               296

         32011D0392

               L 176/1

               SLUŽBENI LIST EUROPSKE UNIJE

               13.05.2011.

      ODLUKA VIJEĆA

   od 13. svibnja 2011.
   o sklapanju Sporazuma između Europske unije i Kraljevine Maroka o uspostavi mehanizma rješavanja sporova
   (2011/392/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 6. točkom (a) podtočkom v.,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Vijeće je 24. veljače 2006. ovlastilo Komisiju da s partnerima u sredozemnoj regiji otvori pregovore radi uspostave mehanizma rješavanja sporova koji se odnose na odredbe o trgovini.

               (2)

               Komisija je pregovore vodila savjetujući se s odborom imenovanim u skladu s člankom 207. Ugovora i u okviru pregovaračkih smjernica koje je donijelo Vijeće.

               (3)

               Ti su pregovori dovršeni, a 9. prosinca 2009. parafiran je Sporazum između Europske unije i Kraljevine Maroka o uspostavi mehanizma rješavanja sporova („Sporazum”).

               (4)

               Sporazum je u ime Unije potpisan 13. prosinca 2010.

               (5)

               Sporazum bi trebalo sklopiti,

         DONIJELO JE OVU ODLUKU:
   Članak 1.
   Ovime se u ime Unije odobrava Sporazum između Europske unije i Kraljevine Maroka o uspostavi mehanizma rješavanja sporova („Sporazum”).
   Tekst Sporazuma priložen je ovoj Odluci.
   Članak 2.
   Predsjednik Vijeća u ime Unije daje obavijest određenu člankom 23. Sporazuma (1).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 13. svibnja 2011.

            Za Vijeće

            Predsjednik

            MARTONYI J.

      (1)  Dan stupanja na snagu Sporazuma objavit će Glavno tajništvo Vijeća u Službenom listu Europske unije.


               2.9.2016

               HR

               Službeni list Europske unije

               C 324/14

         P8_TA(2015)0083
   Zahtjev za ukidanje imuniteta Antóniju Marinhu e Pintu
   Odluka Europskog parlamenta od 25. ožujka 2015. o zahtjevu za ukidanje imuniteta Antóniju Marinhu e Pintu (2014/2191(IMM))
   (2016/C 324/02)

      Europski parlament,

               —

               uzimajući u obzir zahtjev za ukidanje imuniteta Antóniju Marinhu e Pintu, koji je 8. listopada 2014. proslijedio dr. Rodrigo Pereira da Costa, sudac Okružnog suda u Coimbri (Ref. 6076/12.0TDLSB), i koji je objavljen na plenarnoj sjednici 12. studenog 2014. godine,

               —

               nakon saslušanja Antónija Marinha e Pinta u skladu s člankom 9. stavkom 5. Poslovnika,

               —

               uzimajući u obzir članke 8. i 9. Protokola br. 7 o povlasticama i imunitetima Europske unije te članak 6. stavak 2. Akta od 20. rujna 1976. o izboru zastupnika u Europski parlament neposrednim općim izborima,

               —

               uzimajući u obzir presude Suda Europske unije od 12. svibnja 1964., 10. srpnja 1986., 15. i 21. listopada 2008., 19. ožujka 2010., 6. rujna 2011. i 17. siječnja 2013. (1),

               —

               uzimajući u obzir članak 157. stavke 2. i 3. Ustava Portugalske Republike,

               —

               uzimajući u obzir članak 5. stavak 2., članak 6. stavak 1. i članak 9. Poslovnika,

               —

               uzimajući u obzir izvješće Odbora za pravna pitanja (A8-0062/2015),

               A.

               budući da je sudac Okružnog suda u Coimbri podnio zahtjev za ukidanje zastupničkog imuniteta zastupniku u Europskom parlamentu Antóniju Marinhu e Pintu u vezi s mogućim sudskim postupkom za navodno kažnjivo djelo,

               B.

               budući da se u članku 9. Protokola br. 7 o povlasticama i imunitetima Europske unije navodi da zastupnici na teritoriju svoje države imaju imunitet koji se dodjeljuje parlamentarnim zastupnicima te države;

               C.

               budući da na osnovi članka 157. stavaka 2. i 3. Ustava Portugalske Republike zastupnici tijekom svog mandata ne smiju biti podvrgnuti kaznenom progonu, uhićenju, zatvoru ili bilo kakvom drugom obliku oduzimanja slobode bez prethodnog odobrenja Skupštine;

               D.

               budući da je António Marinho e Pinto optužen za klevetu bivših dužnosnika portugalske Odvjetničke komore;

               E.

               budući da je jasno da optužbe nisu povezane s dužnostima Antónija Marinha e Pinta kao zastupnika u Europskom parlamentu već proizlaze iz razdoblja dok je vršio dužnost predsjednika portugalske Odvjetničke komore;

               F.

               budući da navodna djela nisu povezana s izražavanjem mišljenja ili glasanjem zastupnika u Europskom parlamentu pri obavljanju svojih dužnosti u smislu članka 8. Protokola br. 7 o povlasticama i imunitetima Europske unije;

               G.

               budući da za ovaj postupak ne postoji osnovana sumnja za pokušaj ometanja rada zastupnika (fumus persecutionis) i da je isti postupak pokrenut prije nego što je António Marinho e Pinto postao zastupnik u Europskom parlamentu.

               1.

               odlučuje ukinuti imunitet Antóniju Marinhu e Pintu;

               2.

               nalaže svojem predsjedniku da odmah proslijedi ovu Odluku i izvješće nadležnog odbora sucu Okružnog suda u Coimbri i Antóniju Marinhu e Pintu.

      (1)  Presuda Suda od 12. svibnja 1964., Wagner/Fohrmann i Krier, 101/63, ECLI:EU:C:1964:28; Presuda Suda od 10. srpnja 1986., Wybot/Faure i drugi, 149/85, ECLI:EU:C:1986:310; Presuda Općeg suda od 15. listopada 2008., Mote/Parlament, T-345/05, ECLI:EU:T:2008:440; Presuda Suda od 21. listopada 2008., Marra/De Gregorio i Clemente, C 200/07 et C-201/07, ECLI:EU:C:2008:579; Presuda Općeg suda od 19. ožujka 2010., Gollnisch/Parlament, T-42/06, ECLI:EU:T:2010:102; Presuda Suda od 6. rujna 2011., Patriciello, C 163/10, ECLI: EU:C:2011:543; Presuda Općeg suda od 17. siječnja 2013., Gollnisch/Parlament, T-346/11 et T-347/11, ECLI:EU:T:2013:23


title: 91/423/EEZ: Administrativna komisija Europskih zajednica za socijalnu sigurnost radnika migranata Odluka br. 145 od 27. lipnja 1990. o isplati zaostataka obiteljskih davanja samozaposlenim osobama u skladu s člancima 73. i 74. Uredbe (EEZ) br. 1408/71

text:
               05/Sv. 004

               HR

               Službeni list Europske unije

               66

         31991D0423

               L 235/1

               SLUŽBENI LIST EUROPSKE UNIJE

               27.06.1990.

      ADMINISTRATIVNA KOMISIJA EUROPSKIH ZAJEDNICA ZA SOCIJALNU SIGURNOST RADNIKA MIGRANATA

      ODLUKA br. 145
   od 27. lipnja 1990.
   o isplati zaostataka obiteljskih davanja samozaposlenim osobama u skladu s člancima 73. i 74. Uredbe (EEZ) br. 1408/71
   (91/423/EEZ)
   ADMINISTRATIVNA KOMISIJA EUROPSKIH ZAJEDNICA ZA SOCIJALNU SIGURNOST RADNIKA MIGRANATA,
   uzimajući u obzir članak 81. točku (a) Uredbe Vijeća (EEZ) br. 1408/71 od 14. lipnja 1971. o primjeni sustava socijalne sigurnosti na zaposlene osobe, samozaposlene osobe i članove njihovih obitelji koji se kreću unutar Zajednice, u skladu s kojima je odgovorna za rješavanje svih administrativnih pitanja i pitanja u vezi s tumačenjem koja proizlaze iz odredbi Uredbe (EEZ) br. 1408/71 i naknadnih uredbi,
   uzimajući u obzir članak 2. stavak 1. Uredbe Vijeća (EEZ) br. 574/72 od 21. ožujka 1972., po kojoj se sastavljaju uzorci potvrda, ovjerenih izjava, izjava, zahtjeva i drugih potrebnih dokumenata za primjenu uredbi,
   uzimajući u obzir Uredbu Vijeća (EEZ) br. 3427/89 od 30. listopada 1989., koja za sve države članice uvodi jednoobrazno rješenje u pogledu problema isplate obiteljskih davanja članovima obitelji koji ne borave na državnom području nadležnih država, te koja svojim odredbama obuhvaća samozaposlene osobe,
   budući da se Uredba (EEZ) br. 3427/89 u skladu s člankom 3. primjenjuje od 15. siječnja 1986. s iznimkom dijela njezinog članka 1. stavka 1. koji se odnosi na izmjenu članka 76.;
   budući da je za priznavanje i isplatu zaostataka obiteljskih davanja potrebno samozaposlenim osobama u skladu s člancima 73. i 74. Uredbe (EEZ) br. 1408/71 kako je izmijenjena od dana primjene Uredbe (EEZ) br. 3427/89 navesti uvjete pod kojima se iznosi isplaćenih obiteljskih davanja u skladu sa zakonodavstvom države boravišta članova obitelji na temelju takvog boravišta ili na temelju profesionalne djelatnosti bračnog druga ili nekog drugog člana obitelji odbijaju od iznosa takvih zaostataka;
   budući da je, osim toga, potrebno odrediti tečaj za konverziju valute koja se koristi za takve odbitke;
   budući da je, osim toga, potrebno sastaviti poseban obrazac za isplatu zaostataka;
   budući da preporuka br. 15 Administrativne komisije sadrži odredbe o jeziku na kojem se izdaju obrasci;
   budući da je potrebno odrediti rokove u kojima se mogu potraživati zaostaci obiteljskih davanja iz članaka 73. i 74. Uredbe (EEZ) br. 1408/71 kako je izmijenjena, a također s obzirom na isplatu tih zaostataka,
   ODLUČILA JE:

               1.

                           a)

                           Na zahtjev zainteresirane osobe nadležna ustanova priznaje i isplaćuje zaostatke obiteljskih davanja samozaposlenim osobama za razdoblje između datuma početka primjene Uredbe (EEZ) br. 3427/89 i dana kada navedena ustanova započne stvarno provoditi tu Uredbu.

                           b)

                           Isplata zaostataka se vrši nakon odbijanja iznosa obiteljskih davanja primljenih u istom razdoblju u skladu sa zakonodavstvom države boravišta članova obitelji na temelju boravišta ili profesionalne djelatnosti bračnog druga ili osobe u čijem kućanstvu članovi obitelji radnika žive, ili djelatnosti bračnog druga u drugoj državi članici, ili na temelju bilateralnog sporazuma.

                           c)

                           Za stjecanje prava na isplatu zaostataka obiteljskih davanja zainteresirana osoba uz zahtjev prilaže izjavu o ukupnom iznosu obiteljskih davanja koje je u određenim godinama primila za članove svoje obitelji u skladu sa zakonodavstvom države boravišta tih članova obitelji ili na temelju drugog prava.
                           Nadležna ustanova može bez obzira na tu izjavu zatražiti od ustanove potvrdu o primanju ili neprimanju obiteljskih davanja koristeći niže navedeni obrazac.
                           Nadležne vlasti država članica čine taj obrazac dostupnim nadležnim ustanovama. Taj je obrazac dostupan na službenim jezicima Zajednice i sastavljen na način da su različite jezične verzije usklađene, tako da osoba može dobiti obrazac otisnut na svojem jeziku.

                           d)

                           Iznosi obiteljskih davanja pruženih po zakonodavstvu nadležne države, s jedne strane, i po zakonodavstvu države boravišta članova obitelji ili na temelju drugog prava, s druge strane, koji se moraju uzeti u obzir pri primjeni podstavka (b), jesu iznosi pruženi za sve članove obitelji radnika koji ispunjavaju uvjete za bilo koje od ovih davanja.

                           e)

                           Odbitak iz podstavka (b) vrši se za obitelj radnika u cjelini, čime se ukupni iznos obiteljskih davanja primljenih u skladu sa zakonodavstvom države boravišta članova obitelji ili na temelju drugog prava za određenu godinu odbija od ukupnog iznosa obiteljskih davanja za istu godinu u skladu sa zakonodavstvom nadležne države.
                           Kada su prva davanja viša od drugih ili su jednaka, nadležna ustanova ne duguje zaostatke davanja. Kada su prva davanja niža od drugih, zaostatak davanja isplaćuje se radniku nakon odbitka već primljenog iznosa kako je navedeno u podstavku (b).
                           U svakom slučaju, radniku ostaje ukupan iznos davanja isplaćenih u skladu sa zakonodavstvom države boravišta članova obitelji ili na temelju drugog prava, a smatra se da se ustanova koja je isplatila ta davanja odrekla prava na njihovu nadoknadu od strane nadležne ustanove.

                           f)

                           Kako bi se izvršilo odbijanje iz podstavka (b), nadležna ustanova u svoju valutu konvertira iznos obiteljskih davanja koja je primila dotična osoba za članove svoje obitelji u skladu sa zakonodavstvom države boravišta navedenih članova obitelji ili na temelju drugog prava, primjenjujući tečaj iz članka 107. stavka 1. Uredbe (EEZ) br. 574/72. Uzima se u obzir tečaj koji vrijedi 16. studenoga 1989.

               2.

               U vezi sa zahtjevima za isplatu zaostataka obiteljskih davanja iz stavka 1., primjenjuju se rokovi predviđeni nacionalnim zakonodavstvom; međutim, takvi zahtjevi mogu biti valjano podneseni u roku od dvije godine od 16. studenoga 1989., čak i ako su gore navedeni rokovi kraći.

               3.

               U vezi s isplatom zaostataka obiteljskih davanja, ako se zahtjev iz stavka 1. podnese u roku od dvije godine nakon 16. studenoga 1989., ostvaruju se prava iz Uredbe (EEZ) br. 3427/89, a odredbe zakonodavstva bilo koje države članice povezane s propuštanjem ostvarivanja ili zastarom prava ne mogu se primjenjivati na dotične osobe.

               4.

               Ova se Odluka primjenjuje od prvog dana mjeseca koji slijedi nakon objave u Službenom listu Europskih zajednica.

            Predsjednik Administrativne komisije

         E. Mc CUMISKEY


title: 98/685/EZ: Odluka Vijeća od 23. ožujka 1998. o sklapanju Konvencije o prekograničnim učincima industrijskih nesreća

text:
               11/Sv. 016

               HR

               Službeni list Europske unije

               152

         31998D0685

               L 326/1

               SLUŽBENI LIST EUROPSKE UNIJE

               23.03.1998.

      ODLUKA VIJEĆA

   od 23. ožujka 1998.
   o sklapanju Konvencije o prekograničnim učincima industrijskih nesreća
   (98/685/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 130.s stavak 1., u vezi s njegovim člankom 228. stavkom 2. prvom rečenicom i člankom 228. stavkom 3. prvim podstavkom,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   budući da je Komisija u ime Zajednice sudjelovala u pregovorima s ciljem sklapanja Konvencije o prekograničnim učincima industrijskih nesreća; budući da je Konvencija potpisana u ime Zajednice u Helsinkiju 18. ožujka 1992.;
   budući da su ciljevi Konvencije zaštita ljudskih bića i okoliša od industrijskih nesreća koje bi mogle prouzročiti prekogranične učinke te poticanje aktivne međunarodne suradnje među ugovornim strankama prije, za vrijeme i poslije takvih nesreća;
   budući da sklapanje Konvencije potpada pod okvir sudjelovanja Zajednice u međunarodnim mjerama za zaštitu okoliša, koje preporuča peti Akcijski plan u području okoliša, čiji je opći pristup odobrilo Vijeće i predstavnici vlada država članica koji su se sastali u okviru Vijeća u svojoj Rezoluciji od 1. veljače 1993. (3);
   budući da, u skladu s načelima navedenim u članku 130.r Ugovora, nadzor nad opasnosti od teških nesreća koje uključuju opasne tvari predstavlja pitanje od najveće važnosti za sve države članice s obzirom na prekograničnu prirodu tih učinaka za okoliš i zdravlje ljudi pri teškim industrijskim nesrećama koje uključuju takve tvari;
   budući da je cilj Direktive Vijeća 82/501/EEZ od 24. lipnja 1982. o opasnostima od teških nesreća kod određenih industrijskih aktivnosti (4) i Direktive Vijeća 96/82/EZ od 9. prosinca 1996. o kontroli opasnosti od teških nesreća koje uključuju opasne tvari (5) sprečavanje teških nesreća i ograničavanje njihovih posljedica za čovjeka i okoliš; budući da ove direktive sadrže odredbe o prekograničnoj suradnji;
   budući da je stoga potrebno da Zajednica odobri Konvenciju;
   budući da se količinski pragovi određeni u Direktivi 96/82/EZ za određene tvari kao što su brom, metanol, kisik te tvari koje su opasne za okoliš razlikuju od onih koje su navedene u dijelu I. Priloga I. Konvenciji;
   budući da Zajednica neće moći primijeniti gore navedene količinske pragove za gore navedene tvari; budući da je stoga potrebno formulirati rezerve kako bi se omogućilo odobrenje Konvencije;
   budući da je potrebno, kako bi Konvencija odmah stupila na snagu, da države članice potpisnice čim prije provedu postupke za ratifikaciju, prihvaćanje ili odobrenje Konvencije, kako bi omogućile Zajednici i državama članicama da polože svoje isprave o ratifikaciji, prihvaćanju ili odobrenju,
   ODLUČILO JE:
   Članak 1.
   Konvencija o prekograničnim učincima industrijskih nesreća ovime se odobrava u ime Zajednice u skladu s rezervama koje su navedene u njezinu Prilogu I.
   Tekst Konvencije priložen je ovoj Odluci.
   Članak 2.
   Predsjednika Vijeća ovim se ovlašćuje da imenuje osobe ovlaštene da u ime Zajednice polože isprave o odobrenju kod glavnog tajnika organizacije Ujedinjenih naroda, u skladu s člankom 28. Konvencije. Pri polaganju isprave o odobrenju i rezervi iz Priloga I. navedena će osoba ili osobe položiti izjavu o nadležnosti navedenu u njezinu Prilogu II.
   Članak 3.
   Ova se Odluka objavljuje u Službenom listu Europskih zajednica.

      Sastavljeno u Bruxellesu 23. ožujka 1998.

            Za Vijeće

            Predsjednik

         M. MEACHER

      (1)  SL C 267, 3.9.1997., str. 60.

      (2)  SL C 339, 10.11.1997., str. 26.

      (3)  SL C 138, 17.5.1993., str. 1.

      (4)  SL L 230, 5.8.1982., str 1. Direktiva kako je zadnje izmijenjena Aktom o pristupanju iz 1994.

      (5)  SL L 10, 14.1.1997., str. 13.
   PRILOG I.
   REZERVE
   Države članice Europske zajednice u svojim će zajedničkim odnosima primjenjivati Konvenciju u skladu s unutarnjim pravilima Zajednice.
   Zajednica stoga pridržava pravo da:

               i.

               u pogledu količinskih pragova navedenih pod brojem 3., 4. i 5. iz dijela I. Priloga I. Konvenciji, primijeni količinske pragove od 100 tona za brom (vrlo otrovna tvar), 5 000 tona za metanol (otrovna tvar) i 2 000 tona za kisik (oksidirajuća tvar);

               ii.

               u pogledu količinskih pragova navedenih pod brojem 8. iz dijela I. Priloga I. Konvenciji, primijeni količinske pragove od 500 tona (stavka s oznakom rizika R50-53 (1): „tvari vrlo otrovne za vodene organizme, koje mogu prouzročiti dugotrajne štetne posljedice u vodenom okolišu”), te od 2 000 tona (stavka s oznakom rizika R51-53 (1): „tvari otrovne za vodene organizme koje mogu prouzročiti dugotrajne štetne posljedice u vodenom okolišu”) za tvari koje su opasne za okoliš.

      (1)  Tvari razvrstane u skladu s Direktivom Vijeća 67/584/EEZ od 27. lipnja 1967. o usklađivanju zakona i ostalih propisa o razvrstavanju, pakiranju i označivanju opasnih tvari (SL 196, 16.8.1967., str. 1.). Direktiva kako je zadnje izmijenjena Direktivom 96/56/EZ (SL L 236, 18.9.1996., str. 35.).
   PRILOG II.
   IZJAVA EUROPSKE ZAJEDNICE U SKLADU S ČLANKOM 29. STAVKOM 4. KONVENCIJE O PREKOGRANIČNIM UČINCIMA INDUSTRIJSKIH NESREĆA; O NADLEŽNOSTI
   U skladu s Ugovorom o EZ-u, ciljevi i načela politike Zajednice o okolišu su, osobito, očuvanje i zaštita kakvoće okoliša i zdravlja ljudi preventivnim djelovanjem. Kako bi se postigli ti ciljevi, Vijeće je usvojilo Direktivu Vijeća 82/501/EEZ od 24. lipnja 1982. o opasnostima od teških nesreća kod određenih industrijskih aktivnosti koja je zamijenjena Direktivom Vijeća 96/82/EZ od 9. prosinca 1996. o kontroli opasnosti od teških nesreća koje uključuju opasne tvari. Cilj tih instrumenata je sprečavanje opasnosti od teških nesreća koje uključuju opasne tvari, te ograničavanje njihovih posljedica za čovjeka i okoliš i obuhvaćanje pitanja koja su predmet Konvencije o prekograničnim učincima industrijskih nesreća. Zajednica obavješćuje depozitara o svakoj izmjeni ove Direktive te o svakom daljnjem bitnom razvoju u području koje je obuhvaćeno Konvencijom.
   Kad je riječ o primjeni Konvencije, Zajednica i njezine države članice odgovorne su u okviru svojih pripadajućih područja nadležnosti.